47 
FIZARANA II. 
TOKO I. 
NY ANTOKOTOKON' NY ZAVA-MANIRY. 
NY SPESIA, NY GENERA, SY NY ORDRA. 
104. Ny zava-maniry rehetra samy hafa kara- 
zana, na dia samy manana ny toetrany izay mahizy 
azy aza, dia azo avakavahana sy atokotoko, koaizay 
mitovitovy fomba dia azo atao amy ny toko iray, 
ary izay mitovitovy fomba amy ny toko iray kosa. 
Tahaka ny ankizy madinika amy ny sekoly izany : 
tsy dia atao amy ny kilasy iray hiany ny ankizy . 
rehetra, fa adinina aloha, ka izay mitovitovy 
fahaizana dia atao amy ny kilasy iray, ary 
alahatra manaraka ny toe-pahaizany avy izy. 
Ary raha atokotoko ny zava-maniry, tsy dia ny 
fitoviany araka ny fijerin ny maso azy fotsiny 
no anokotokoana azy, fa tsy maintsy hodini- 
hina ny toetran’ ny voniny, dia ny sepalany sy 
ny petiolany sy ny stamenany sy ny karipelany, 
mbamy ny voany, ary ny fakany indraindray, sy 
ny raviny, etc., vao azo alahatra ao anatin’ ny to- 
kony avy izy. Ny Songosongo sy ny Mangahazo dia 
toa tsy misy fitoviany akory raha araka ny fijerin- 
tsika azy, nefa ao anatin' ny toko iray mihitsy 
izy. Ary ny Anamalaho sy ny Ambiaty koa dia 
toa tsy misy fitoviany akory raha araka ny fije- 
rintsika azy, nefa miray toko izy roa. 
. 105. Ny zava-maniry tsirairay isan-karazana 
isan-karazana no atao hoe Spesia. Ny Voanjo dia 
spesia iray; ny Peso dia spesia iray; ny Kafe dia 
spesia iray; ny Ovirandrana dia spesia iray; ny 
. Amianadia spesia iray, etc., etc. Ny spesia izay mi- 
tovitovy amy ny fombany sasany dia alahatra amy 
ny toko atao hoe Genera. Ny Amontana sy ny 
Aviavy sy ny Voara sy ny Anonoka sy ny Adabo 
dia spesia samy hafa, nefa noho ny fitovitovian' ny 
voniny sy ny voany dia alahatra ao anatin' ny ge- 
nera anankiray izy. Ary tsy izany hiany koa, fa 
ny genera izay mitovitovy amy ny fombany lehibe 
sasany dia alahatra amy ny toko atao hoe Ordra. 
Dia zavatra mifanao ambaratonga izy telo. Ao ana- 
tin' ny ordra dia misy genera maromaro izay misy 
fomba lehibebe sasany iarahany manana; ary ao 
